Նոքսվիլ

Նոքսվիլ (անգլ.՝ Knoxville), քաղաք ամերիկյան Թենեսի նահանգում. Նոքս շրջանի վարչական կենտրոնը։ Արևելյան Թենեսիում խոշորագույն և ամբողջ նահանգում մեծությամբ երրորդ բնակավայրն է (հաջորդում է Նեշվիլին ու Մեմֆիսին). 2019 թվականի հուլիսի 1-ի տվյալներով բնակչության թվաքանակը եղել է 187.603: Նույնանուն մետրոպոլիսային տարածքի գլխավոր բնակավայրն է, տարածք, որի բնակիչների թիվը 2015 թվականին կազմում էր 868.546: Նոքսվիլը հիմնադրվել է 1786 թվականին, անվանակոչվել Ջորջ Վաշինգտոնի կառավարության կազմում որպես ռազմական նախարար պաշտոնավարած Հենրի Նոքսի պատվին, եղել է Թենեսի նահանգի առաջին մայրաքաղաքը և այդ կարգավիճակը պահպանել մինչև 1815 թվականը (1797 թվականից)։ 1855 թվականին երկաթուղին հասել է Նոքսվիլ՝ նպաստելով բնակավայրի բուռն թափով զարգացմանը։ Քաղաքացիական պատերազմի տարիներին թեժ մարտերի վայր է դարձել, ձեռքից ձեռք անցել։ Պատերազմից հետո վերազարթոնք է ապրել, վերածվել արդյունաբերական ու առևտրային կենտրոնի։ 1982 թվականին այստեղ անցկացված համաշխարհային տոնավաճառը նոր զարկ է տվել քաղաքի տնտեսական զարգացմանն ու կառուցապատման աճին։ Նոքսվիլում են գտնվում Pilot Flying J խոշոր ընկերության գլխավոր գրասենյակն ու արտադրական ձեռնարկությունը։ Բացի այդ, այս քաղաքում են Թենեսիի համալսարանի գլխավոր մասնաշենքն ու ուսանողական ավանը, Թենեսիի հովտի վարչական մարմինները, նահանգային գլխավոր դատարանը, համազգային ու տարածաշրջանային նշանակության մի ամբողջ շարք հիմնարկ-ձեռնարկություններ։ Նոքսվիլը համարվում է նաև ապալաչյան մշակույթի պահպանության ու զարգացման կենտրոններից մեկը, ինչպես նաև՝ Great Smoky Mountains ազգային պարկի դարպասներից մեկը։ Կլիմա Ժողովրդագրություն 21-րդ դարի առաջին տասնամյակի ընթացքում Նոքսվիլի բնակչության թիվն աճել է շուրջ 3 տոկոսով։ Բնակիչների միջին տարիքը կազմել է 32.7: 2017 թվականի տվյալներով քաղաքում ապրում էր 187 347 մարդ, որոնց 18,9%-ը՝ 18-ից ցածր, 13,2%-ը՝ 65-ից բարձր տարիքի։ Կանայք կազմել են բնակչության 52,1%-ը։ Սպիտակամորթ էին բնակիչների 75,2%-ը, սևամորթ՝ 17,5%-ը, հնդկացիներ՝ 0,5%-ը։ Քաղաքում բավական բարձր է աղքատության մակարդակը՝ 25%, այն դեպքում, երբ նահանգում այդ ցուցանիշը 16.1% է, ամբողջ ԱՄՆ-ում՝ 15.1%: 2006 թվականին Տնտեսական հետազոտությունների ինստիտուտի անցկացրած ուսումնասիրությունների արդյունքներով Նոքսվիլը համարվել է բարձրագույն ուսումնական հաստատությունների նորավարտների ապրելու համար առավել բարենպաստ բնակավայրերից մեկը։ 2014 թվականին Forbes ամսագիրը Նոքսվիլը ներառել է Ամերիկայի Միացյալ Նահանգների՝ ապրուստի տեսակետից առավել բարենպաստ բնակավայրերի առաջին հնգյակում։ Միջոցառումներ Նոքսվիլում սուրբծննդյան բազմազան միջոցառումները ձգվում են մինչև ութ շաբաթ։ Դրանցից առավել հիշարժան են Singing Christmas Tree-ն, չմուշկներով սահքն ու սառցադաշտային զանազան խաղերն ու մրցույթները։ Քույր քաղաքներ Նոքսվիլը բարեկամական և գործընկերային հարաբերություններ է հաստատել հետևյալ քաղաքների հետ. Եսան, Հարավային Կորեա Խելմ, Լյուբլինի վոևոդություն, Լեհաստան Չենդու, Սիչուան, Չինաստան Գաոսյուն, Թայվան Լարիսա, Հունաստան Մուրորան, Հոկայդո, Ճապոնիա Նեուկեն, Արգենտինա Զանգվածային մշակույթում Ամբողջությամբ կամ մասնակիորեն Նոքսվիլում են նկարահանվել հետևյալ ֆիլմերը. «Հոկտեմբերյան երկինք» /October Sky Road Trip «Լուսնալույսի տուփը»/Box of Moonlight Սիմփսոնները սերիալի Bart on the Road դրվագաշարը The Heart Is Deceitful Above All Things-ի մի շարք տեսարաններ Գրականություն Պատկերասրահ Ծանոթագրություններ Արտաքին հղումներ Official website Knoxville Tourism and Sports Corporation City charter Արխիվացված 2017-05-04 Wayback Machine Convention and Visitors Bureau